b"\n_START_ARTICLE_\nCasa Salas Ricom\xc3\xa0\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres, que fa cantonada, amb semisoterrani, entresol, tres pisos, i tribuna a la cantonada, d'estil modernista amb tractament neog\xc3\xb2tic._NEWLINE_\xc3\x89s un dels edificis de m\xc3\xa9s qualitat de Tarragona i dels m\xc3\xa9s caracter\xc3\xadstics de la Rambla. Totalment fet amb pedra natural i treballada, est\xc3\xa0 molt proporcionat tant en l'alternan\xc3\xa7a entre les finestres i el mass\xc3\xads, com per la seva singular figura d'aire barroc -amb cancells, llindes i imposta platerescs-._NEWLINE_Cal destacar el ferro forjat d'estil modernista a les baranes dels balcons._NEWLINE_Cresteria tamb\xc3\xa9 modernista.\n_START_SECTION_\nHist\xc3\xb2ria\n_START_PARAGRAPH_\nNo ha canviat la funci\xc3\xb3 per a la qual va ser constru\xc3\xaft, si b\xc3\xa9 en l'actualitat estan instal\xc2\xb7lades al lloc que anteriorment havien estat dues delegacions ministerials."